Risikoanalyseenheden udarbejdede 79 (80) strategiske rapporter, herunder 6 almindelige årsrapporter, 1 årsrapport af en ny type, 3 skræddersyede rapporter, 12 kvartalsrapporter med situationsopdateringer og analyser for EU-medlemsstater og udvalgte regioner, der støder op til EU, 57 strategiske overvågningsrapporter, 510 (482) analytiske produkter til støtte for planlægningen, gennemførelsen og evalueringen af fælles aktioner, 81 (54) rapporter/bidrag af andre typer, herunder briefinger til agenturets ledelse, Europa-Kommissionen og andre, offentliggjorde 7 (7) strategiske rapporter til offentligheden på agenturets websted. Den opdaterede version af den fælles integrerede model for risikoanalyse (Common Integrated Risk Analysis Model (CIRAM v 2.0)) blev stillet til rådighed for medlemsstaterne på udvalgte EU-sprog. 4 (4) ordinære møder i Frontex' risikoanalysenetværk (Risk Analysis Network), 5 (5) møder i det specialiserede netværk med medlemsstater om EU-dokumentforfalskning (EU Document Fraud), 4 (2) møder om taktisk risikoanalyse, 10 (6) regionale ekspertmøder/konferencer, og der blev arrangeret 1 (3) regionale tekniske workshopper. I overensstemmelse med risikoanalyseenhedens opgaver i EUROSUR blev der i 2013 gennemført følgende tiltag (der blev meddelt medlemsstaterne, som, hvis det var relevant, blev hørt inden for rammerne af Analysis Layer User Group, som mødtes fem gange i 2013): Inden for CPIP/ESP analyselag — levering af indhold (317 (281) produkter) og basale ydelser, færdiggørelse af udformningen af analyseredskaber, udvikling af den oprindelige metode for fastsættelse af risikoniveauer og den langsigtede plan for dens gennemførelse.

Den fælles operationelle enhed organiserede 19 (17) fællesaktioner, 10 (12) pilotprojekter og projekter, 8 (10) konferencer og 64 (25) møder med eksterne interessenter herunder forberedelses-/planlægnings-/evalueringsmøder og -workshopper. Herudover blev 2 152 (2 110) tredjelandsstatsborgere tilbagesendt under de 39 (39) fælles tilbagesendelsesaktioner, som agenturet koordinerede. Det samlede antal operationelle dage akkumuleret i samtlige fællesaktioner var i alt 2 832 (3 503), mens det kumulerede antal manddage var på 89 548(1 17 114).

Frontex' Situationscenter leverede 2 226 (2 169) situationsrapporter, 43 (31) rapporter om alvorlige hændelser, 44 (27)»flash news«-rapporter og 10 (13) »mission awareness«-rapporter, samtidig med, at der blev oploadet 20 084 (2 130) produkter til EUROSUR og 107 (145)»document alerts« i FOSS-portalen. Der blev leveret 237 daglige nyhedsbreve til 500 (241) abonnenter; 795 (308) mediebidrag til daglige situationsrapporter og operationelle briefinger. FSC forvaltede som ét enkelt kontaktpunkt mere end 25 000 (24 000) korrespondancer og konsoliderede Frontex-One-Stop-Shop (FOSS) som den vigtigste platform for udveksling af oplysninger mellem Frontex og eksterne partnere, med 6 238 (6 000) oploadede dokumenter og næsten 4 500 brugere ved udgangen af 2013. FSC modtog oplysninger om ca. 29 000 (30 000) hændelser via Joint Operations Reporting Application (JORA) og leverede JORA-undervisning til 200 (500) ansatte fra Frontex og medlemsstater/SAC.

Enheden Pooled Resources afholdt 9 (11) arrangementer med 252 (295) deltagere fra medlemsstaterne. Interessenterne brugte i alt ca. 1 250 (551) manddage på enhedens aktiviteter. Enheden fokuserede i 2013 på udviklingen af europæiske grænsevagthold og puljer med teknisk udstyr, etablering af en egnet software-applikation til forvaltning heraf, og endvidere udvikling af mekanismen for udstationerede gæstemedarbejdere (Seconded Guest Officers). Der var også fokus på erhvervelse af fly til grænseovervågning. Enheden organiserede og styrede de årlige bilaterale drøftelser mellem Frontex og medlemsstaterne samt drøftelser med tredjelande med henblik på at nå til enighed om de nationale bidrag til puljerne. Den gennemførte i denne forbindelse 7 (7) projekter, der var udformet med henblik på at forbedre den generelle effektivitet af Frontex' aktioner.

Inden for rammerne af 3 (3) programmer, der omfattede 17 (19) projekter, organiserede uddannelsesenheden 205 (207) aktiviteter med deltagelse af 3 253(2 980) deltagere (uddannelseseksperter, praktikanter etc.). Interessenterne brugte i alt 12 460 (13 300) manddage på uddannelsesaktiviteter. Under det første program blev der etableret en sektorspecifik kvalifikationsramme for grænsevagter (Sectoral Qualifications Framework (SQF) og arbejdet med gennemførelsen af det fælles grundlæggende uddannelsesprogram for grænsevagter og udviklingen af »Joint Master Study Programme« fortsatte. Med henblik på den videre uddannelse og specialisering af grænsevagter, som det andet program har fokus på, færdiggjorde enheden udviklingen af undervisningsmanualen i grundlæggende rettigheder med henblik på grænsevagter og fortsatte udviklingen og gennemførelsen af specialiserede uddannelseskurser for grænsevagter. Enheden afholdt introduktionskurser for medlemmer af de europæiske grænsevagthold og udviklede et nyt koncept for briefing forud for udsendelsen for at sikre, at alle gæstemedarbejdere, der deltager i fælles aktioner, der koordineres af Frontex, modtager passende undervisning, inden de udsendes. For det tredje implementerede enheden af netværks- og IT-relaterede årsager et nyt administrativt redskab til online-registrering i forbindelse med begivenheder, dokumentdeling og planlægning af aktiviteter. Enheden er i gang med at udvikle nye e-læringskomponenter for at sikre, at dele af Frontex' undervisning leveres på en moderne og omkostningseffektiv måde.

Forsknings & udviklingsenheden gennemførte 8 projekter (inklusive EUROSUR), der dækkede 40 aktiviteter med mere end 950 (1 020) deltagere (repræsentanter fra medlemsstater, SAC, EU-institutioner, mellemstatslige og internationale organisationer, uddannelsesinstitutioner, forskningsinstitutter og erhvervslivet). Interessenterne brugte i alt 2 000 manddage på disse aktiviteter. Enheden fortsatte sine bestræbelser på at identificere og udvikle retningslinjer for bedste praksis på området automatiseret grænsekontrol, grænsekontrol ved landgrænseovergangssteder, ibrugtagningen og gennemførelsen af Visuminformationssystemet (VIS) i medlemsstaterne og overvågning af landegrænser. Med henblik på at forbedre mulighederne for at opdage dokumentforfalskning i første omgang blev der organiseret flere begivenheder med det formål at vurdere både maskinernes og eksperternes præstationer. I 2013 iværksatte enheden en række aktiviteter med henblik på at øge medlemsstaternes kendskab til den seneste udvikling på områderne sensorer, platforme og avancerede systemløsninger samtidig med, at den fremmede anvendelsen (try-out) af nye teknologier til grænsekontrol i medlemsstater og inden for rammerne af de fælles aktioner, som Frontex koordinerer. Der blev også etableret en uformel rådgivningsgruppe for slutbrugere om forskning i grænsesikkerhed bestående af repræsentanter for 22 EU-medlemsstater og SAC. Gruppen udarbejdede et første udkast til en rapport om udfordringer i forbindelse med grænsesikkerhed og grænserelaterede forskningsemner på mellemlang og lang sigt med det formål at give Europa-Kommissionen input til de forskningsaktiviteter, der skal organiseres og finansieres under den nye ramme for finansiering af forskning — Horisont 2020.

Partnerskab og samarbejde med tredjelande: I 2013 blev der indgået 1 arbejdsordning med Aserbajdsjans kompetente myndigheder, hvormed det samlede antal arbejdsordninger kom op på 19 (18). Inden for rammerne af de respektive samarbejdsaftaler blev det operationelle samarbejde om grænsesikkerheds-/-forvaltningsspørgsmål mellem agenturet og tredjelandspartnerne yderligere styrket med henblik på en gradvis udvikling af bæredygtige partnerskaber til gensidig fordel. Der er opnået konkrete resultater, navnlig med hensyn til udveksling af informationer, uddannelse og fælles operationelle aktiviteter.

Samarbejdet med EU-organer og internationale organisationer: I 2013 blev samarbejdet med EU-organer og internationale organisationer yderligere styrket inden for rammerne af de aftaler, der allerede var indgået (11 arbejdsordninger, 2 samarbejdsaftaler, 2 aftalememoranda, 1 administrativ aftale og 1 serviceleveranceaftale). Der blev indgået 1 aftalememorandum med Eurojust. På området menneskesmugling fortsatte Frontex »train the trainers«-programmet for uddannelse af undervisere og organiserede 3 sessioner med vejledning af undervisere i medlemsstaterne.

Der blev afholdt en konference om det europæiske system af grænsevagter med deltagelse af adskillige interessenter fra RIA-området. Der er udført forberedende arbejde med henblik på at lette implementeringen af det første projekt for teknisk bistand, som Frontex leder inden for rammerne af det østlige partnerskab, der omfatter et nært samarbejde med IOM, UNHCR og CIDM og WCO. Der blev etableret kontakt til Det Fælles Forskningscenter med henblik på at finde synergier i projekter på sikkerhedsområdet.